open-index/open-wikipedia-markdown huggingface dataset:
The Great Train Robbery

***The Great Train Robbery*** puet estar:

* ***[[The Great Train Robbery (chuego de mesa)]]***, un chuego de mesa d'os anyos 1970 basau en o gran robo d'o tren real escaiciu en 1963.
* ***[[The Great Train Robbery (cinta de 1903)]]***, una cinta de western de cine estausunidense de 1903 dirichida por Edwin S. Porter.
* ***[[The Great Train Robbery (cinta de 1941)]]***, una cinta de western de cine estausunidense de 1941 dirichida por Joseph Kane.
* ***[[The Great Train Robbery (novela)]]***, una novela de Michael Crichton de l'anyo 1975.
* ***[[The Great Train Robbery (obra teatral)]]***, una obra teatral de 1896 de Scott Marble en a cual se basa la cinta de 1903.
* ***[[The Great Train Robbery (serie de televisión)]]***, una serie de televisión britanica de 2013 dirichida por Julian Jarrold y James Strong.
Selección masculina de fútbol de Belchica

A **selección masculina de fútbol de Belchica** en neerlandés: *Belgisch nationaal voetbalelftal*; en francés: *Équipe nationale Belge de football*, en alemán: *Belgische Fußballnationalmannschaft*) ye l'equipo nacional masculino de fútbol de Belchica. Os suyos títols incluyen una medalla d'oro en os Chuegos Olimpicos de 1920.

## Vinclos externos
* 
*    Sitio web oficial d'a Reyal Unión Belga de Fútbol.
Aseguranzatorix

**Aseguranzatorix** (en francés *Assurancetourix*) ye o bardo de l'aldeya en os cómics d'Asterix. En a presentación de personaches que apareixe en cada historieta, ye descrito como un artista polemico, pues seguntes diz en a suya introducción en prencipiar os álbums:

Como bardo de l'aldeya, a suya faina ye cantar en as celebracions, creyar poemas u cancions sobre as fetas d'os habitants y tamién fer de mayestro pa amostrar a os ninos. Manimenos, le ye vedau cantar y, en as lifaras, amorlazar-lo y apedar-lo amán u luent s'ha convertiu en una tradición. En bellas ocasions, le'n permite fer parti si se considera que lo mereixe u ha estau d'aduya en l'aventura.

Tanye a lira, pero atras vegadas tamién porta diferents instrumentos. Ye considerau, por un regular, o mas deble y civilizau de l'aldeya, siempre soniando con trobar un publico que siga prou sofisticau y culto pa apreciar a suya musica y a vegadas deseyando ir-se-ne a vivir ta Lutecia, a on asegura que sería apreciau y ganaría fama ascape. Pero lo anterior no significa que no se comporte como un galo argüelloso; siempre ye presto pa peleyar chunto a suyos companyers y, igual que éls, no conoixe o miedo y considera que masacrar lechions romanas ye una sana diversión de l'aldeya.

## Nombre
O suyo nombre en a edición orichinal francesa ye *Assurancetourix*, que sona igual que «*assurance tout risque»* u «*assurance tous risques»* («aseguranza a tot risque»). En a edición en aragonés se diz Aseguranzatorix, mirando de transmitir o significau d'o nombre en o idioma orichinal.

## Referencias
Gara de Bacú

A **gara de Bacú** (en azerín: *Bakı Dəmir Yolu Vağzalı*) ye una gara de ferrocarril situata en a ciudat de Bacú, a capital d'Azerbaichán. Ye a principal gara ferroviaria d'a ciudat de Bacú y d'Azerbaichán. Fue inaugurata en l'anyo 1880.

## Linias en servicio

## Referencias

## Vinclos externos

*  Ticket.ady.az
Amparo Rivelles

**María Amparo Rivelles y Ladrón de Guevara**, naixida de Madrit (Comunidat de Madrit, Espanya) l'11 de febrero de 1925 y muerta por osteoporosi en l'Hespital Universitario Fundación Jiménez Díaz d'ixa mesma capital o 7 de noviembre de 2013, estió una destacada actriz espanyola, activa en o mundo d'o teatro y d'o cine espanyols dende finals d'os anyos 1930 dica finals d'os anyos 1990 y con qusntos premios recibius por a suya carrera cinematografica y teatral. Tamién tenió participación destacada en o cine mexicano.

Perteneixent a una familia miut vinclada con o mundo d'a interpretación, prencipió la suya carrera teatral en a companyía de su mai. Yera filla d'os actors Rafael Rivelles y María Fernanda Ladrón de Guevara y nieta d'os actors Jaime Rivelles y Amparo Guillén, estando amás chermanastra (por parte de mai) de l'actor Carlos Larrañaga y tía d'os actors Amparo Larrañaga y Luis Merlo.

## Filmografía

## Referencias

## Vinclos externos

*  Amparo Rivelles en Internet Movie Database.
Asterix

:*Pa o personache d'a serie se veiga [[Asterix (personache)]].*

***Asterix*** (en francés *Astérix*) ye una serie d'historietas en cómic francesa creyada por o guionista René Goscinny (1926-1977) y o dibuixant Albert Uderzo (1927-2020), que apareixió por primera vegada o 29 d'octubre de 1959 en a revista *[[Pilote (revista)|Pilote]]* antis de publicar-se como álbum. A serie se concibió en o suburbio de Bobigny (Sena-Sant Denís), Francia.

S'ha traduciu ta 111 idiomas y dialectos (incluyindo-ie latín y griego antigo), lo que la converte en a historieta francesa mas popular d'o mundo. Se'n ha vendiu 380 millons d'eixemplars y ye a mas popular de l'ambito francófono, chunto a la belga *[[As aventuras de Tintín]]*.

## Argumento
Asterix vive arredol de l'anyo 50 aC en una aldeya ficticia a o nord-ueste d'a Galia, la unica parti d'o país que no ha estau conquistada encara por Chulio César, tamién personache d'a serie. L'aldeya ye rodiada por cuatre campamentos romanos: Laminarum, Aquarium, Laudanum y Pardalorum. A o respecto, cal citar a caracteristica introducción de todas as historietas:

A resistencia d'istos aldeyanos se debe a la fuerza sobrehumana que adquieren dimpués de beber una poción machica preparada por o suyo druida Panoramix. Muitos libros d'Asterix tienen como trama prencipal o intento de l'exercito romano d'acupar l'aldeya y privar que o druida prepare o breballo u de conseguir-ne una mica pa o suyo propio beneficio. Istos intentos son frustraus siempre por Asterix y Obelix gracias a la propia poción machica.

## Asterix en aragonés
Dica agora nomás s'ha quitau en aragonés un álbum d'Asterix, *[[Asterix o Galo]]*, publicau en 2022.

A traducción fue feita por Pascual Miguel Ballestín y fue refirmada por a *Dirección Cheneral de Politica Lingüistica d'o Gubierno d'Aragón*

## Referencias
Ideyafix

**Ideyafix** (en francés *Idéfix*) ye un personache de ficción que apareixe en os cómics d**[[Asterix]]''. Ideyafix ye o can d'[[Obelix]], amigo d'[[Asterix (personache)|Asterix]]. Se tracta de l'unico personache prencipal que ye un animal. A suya primera aparición ye en o cómic ''[[A vuelta a la Galia (Asterix)|A vuelta a la Galia]]'' ([[1965]]).

En [[Idioma francés|francés]] iste can se diz ''Idéfix'', que sona igual que ''idée fixe'' (''ideya fixa''). En a traducción d'os libros a l'[[idioma anglés|anglés]] se diz ''Dogmatix'', nombre que une os conceptos d**ideya fixa* (*dogma*) y can (*dog* en anglés).

Ideyafix ye un can chicot, de raza indefinida (posiblement un [[Schnauzer miniatura]] blanco), que tien buen cayedero, como se contrimostra en o libro *Astérix en Corcega*, a on os cans [[corsos]] comentan en veyer-lo minchar: «*Mira, no acupa mas que una castanya, pero mincha como si a suya siesta pendiera d'ello''».

Ideyafix ye muit uniu a Obelix. Escachila cuan o suyo amo ixarranca u ixarrota árbols, por lo que o suyo amo deixó d'emplegar-los como prochectils contra os romanos.

## Referencias
Tifus

O **tifus** u **tabardiello** ye un grupo de malotías infecciosas. Os suyos simptomas comuns incluyen calentura, dolor de tozuelo y sarpullida. Per un regular, istos prencipian una u dos semanas dimpués d'a exposición.

As malotías son causadas per tipos especificos d'infección bacteriana. Asinas, o tifus epidemico se debe a *[[Rickettsia prowazekii]]* propagada per os pegollos d'o cuerpo, o Tsutsugamushi se debe a la *[[Orientia tsutsugamushi]]* propagada per os acaros y lo tifus murino se debe a la *[[Rickettsia typhi]]* propagada per as pulces.

S'han desarrollau vacunas, pero garra ye disponible comercialment. A prevención s'aconsigue en reducir a exposición a los organismos que propagan a malotía. O tractamiento ye con l'antibiotico doxiciclina. O tifus epidemico per un regular ocurre en brotes cuan i hai malas condicions sanitarias y amuntonamiento. Si bien bella vegada estió común, agora ye raro. O Tsutsugamushi se presenta en o sud-este d'Asia, Chapón y lo norte d'Australia. O tifus murino ocurre en arias tropicals y subtropicals d'o mundo.

O tifus s'ha descrito dende a lo menos 1528. O suyo nombre promana d'o griego *tûphos* (τῦφος), que significa calentura u esvarío, y describe l'estau mental d'as personas infectadas. 
    
## Referencias
José Carvallo

**José Aurelio Carvallo Alonso** (Lima, Provincia de Lima, Perú, 1 de marzo de 1986) ye un futbolista peruano que chuga de portero, lo suyo equipo actual ye lo Club Universitario de Deportes d'a Primera División d'o Perú d'o cual ye o suyo capitán. Ye internacional con a selección peruana de fútbol.

## Vinclos externos
Bill Cody (desambigación)

**Bill Cody** puet estar:

* **Bill Cody**, un d'os nombres con que se coneixeba a **[[Buffalo Bill]]** (1846-1917).
* **[[Bill Cody (actor)]]**, un d'os nombres artisticos de l'actor canadiense d'o cine estausunidense **William Joseph Cody Jr.** (1891-1948).
* **[[Bill Cody (chugador de fútbol americano)]]**, un chugador de fútbol americano estausunidense (1944-).
* **[[Bill Cody (chugador de rugby)]], un chugador de [[rugby]] [[australia]]no ([[1892]]-[[1968]]).
* **Bill Cody (hurlinguista)**, un chugador de ''[[hurling]]'' [[Irlanda|irlandés]] ([[1915]]-[[2001]]).
* **Bill Cody Jr.**, un [[actor]] [[Estaus Unius|estausunidense]] fillo de l'actor Bill Cody ([[1925]]-[[1989]]).
* **William Francis Cody''', un arquitecto estausunidense (1916-1978).
Museu Guggenheim de Bilbau

Lo **Museu Guggenheim** (en basco: *Guggenheim Bilbao Museoa*) ye un museu d'arte contemporanio disenyau por l'arquitecto canadiense Frank Gehry situau en a ciudat de Bilbau en o País Basco. Se tracta d'un d'os bellos museus d'a Fundación Solomon R. Guggenheim. S'inauguró lo 18 d'octubre de 1997 por lo rei Chuan-Carlos I d'Espanya. Cuasi dende la suya ubertura lo museu se convertió en una atracción turistica que atraye visitants internacionals. S'ha convertiu en un d'os simbolos mas importants d'a ciudat de Bilbau.

Dende la suya devantadera en 1997, lo museu ha recibiu una meyana superior a lo millón de visitants anuals, causando un impacto extraordinario en a economía y la sociedat bascas, amás d'amillorar la imachen d'a ciudat. Tot este fenomeno, baltizau por los medios de comunicación como «*efecto Guggenheim*» u «*efecto Bilbau*», ha posau en relleu la importancia d'o turismo cultural.

## Arquitectura
La Fundación Solomon R. Guggenheim seleccionó lo gabinet de arquitectos de Frank Gehry, en animando-lo a disenyar bella cosa atrivida y innovadora. Las curvas de l'exterior de l'edificio parixen aleatorias. L'interior ye disenyau arredol d'un gran atrio pleno de luz con anvistas a l'estuario de Bilbau y los pueyos que l'arredolan.

## Referencias

## Vinclos externos

*  Pachina web oficial d'o Museu Guggenheim de Bilbau.
Progresión d'o récord mundial femenín de 200 metros lisos

En iste articlo s'amuestra a **progresión d'o récord mundial femenín de [[200 metros lisos]]** dende l'anyo 1922. O primer récord mundial en os 200 metros pa mullers estió reconoixiu per la *Fédération Sportive Féminine Internationale* (FSFI) en 1922. A FSFI estió absorbida per l'Asociación Internacional de Federacions d'Atletismo (hue World Athletics) en 1936. Manimenos, la IAAF no mantenió una categoría récord de 200 m. en curva en comparanza con 200 m. en recta dica dimpués de 1951. La IAAF eliminó o récord de 200 m en recta dimpués de l'anyo 1976.

## Progresión
### Cronometrau manualment
* **"y"** indica tiempo realizau en una distancia de 110 yardas pero homologau como récord de 100 metros lisos.

### Cronometrau electronicament
Dende 1975, a IAAF deseparó d'as listas de récords os tiempos rechistraus electronicament pa cursas dica os 400 metros. Dende l'1 de chinero de 1977, se requirió que toz os tiempos homologaus como récord d'o mundo estasen rechistraus de forma automatica cronometrando a la centesima d'un segundo.

## Notas y referencias

## Vinclos externos
*  Progresión d'o récord mundial masculín de 200 metros lisos seguntes *[[World Athletics]].*
Stagecoach

**Stagecoach** (dilichencia en anglés) puet estar:

## Cheografía
* **[[Aria recreativa estatal de Stagecoach]], un [[Arias recreativas de Nebraska|aria recreativa]] en [[Nebraska]].
* **Entibo de Stagecoach**, un [[entibo]] en o [[río Yampa]] en [[Colorado]].
* **Parque estatal Stagecoach**, un [[Parques estatals de Colorado|parque estatal]] de [[Colorado]].
* **Stagecoach (Colorado)**, una [[estación d'esquí]] en [[Colorado]].
* **Stagecoach (Nevada)**, una [[localidat no incorporada en o censo]] en [[Nevada (estau)|Nevada]].
* **Stagecoach (Texas)**, una ciudat de [[Texas]].

== Cine ==
* **Stagecoach (cinta de 1939)**, un [[western]] [[Cine estausunidense|estausunidense]] de [[1939]] dirichiu por [[John Ford]].
* **Stagecoach (cinta de 1966)**, un ''[[remake]]'' de l'anterior de l'anyo [[1966]] dirichiu por [[Gordon Douglas]].
* **Stagecoach (cinta de 1986)**, un [[telefilm]] de [[1986]] ''[[remake]]'' d'a cinta de 1939 dirichiu por [[Ted Post]].

== Musica ==
* **Festival Stagecoach**, un [[festival de musica]] [[Musica country|country]] celebrau cada anyada en [[Indio (California)|Indio]] ([[California]]).
* **Sala de fiestas Stagecoach**, una [[sala de fiestas]] en [[Fort Worth]] ([[Texas]]).
* **Stagecoach (grupo musical)''', un grupo musical britanico.
José Luis Zalde

**José Luis Zalde** (nombre artistico de **José Luis Lizalde**), naixiu d'Exeya d'os Caballers (Cinco Villas, Aragón) en 1910 y muerto en Madrit (Comunidat de Madrit, Espanya) o 27 de chinero de 1977, estió un actor y cantaire de zarzuela aragonés, activo en o teatro y la zarzuela dende muit choven y en o cine espanyol dende principios d'os anyos 1960, con arredol de 70 interpretacions en cintas, siempre en papels segundarios.

Naxió en una familia adedicada a l'artesanía d'a fusta, que cuan él no teneba so que dos anyadas marchoron enta Zaragoza, a on José Luis s'educó. Encara que la familia li presionó ta que continase con a tradición familiar, de muit choven ya amostró lo suyo intrés por o mundo d'a escena, destacando en l'Agrupación Artística Aragonesa por a suya predisposición a interpretar papels de comedia, pasando-se bien luego enta lo campo profesional, a on treballó en as companyías de Carmen Díaz y de Manolo París, treballando dimpués en o Teatro Novedades de Barcelona convertindo-se dimpués en director artistico d'o Salón Oasis de Zaragoza y continando una exitosa carrera interpretativa.

## Filmografía
### Actor
#### Anyos 1960

## Se veiga tamién
* Cintas interpretadas por José Luis Zalde.

## Referencias

## Vinclos externos
*  José Luis Zalde en Internet Movie Database. 
*  ''José Luis Zalde'' en a *[[Enciclopedia del Cine Español]]*.
Luis Suárez

**Luis Suárez** puet estar:

* **[[Juan Luis Suárez]]**, un musico espanyol (1976-).
* **[[Luis Suárez Fernández]]**, un historiador espanyol (1924-).
* **[[Luis Suárez García]]**, un actor espanyol (1945-1992).
* **[[Luis Suárez Miramontes]]**, un futbolista espanyol (1935-).
* **[[Luis Alberto Suárez Díaz]]**, un futbolista uruguayo (1987-).
* **[[Luis Javier Suárez Charris]]**, un futbolista colombiano (1907-).
* **[[Luis Fernando Suárez Guzmán]]**, un futbolista y entrenador de fútbol colombiano (1959-).
Québec

**Québec** (en francés y oficialment: *Québec*; en anglés: *Quebec*) ye una provincia de Canadá con una población d'alto u baixo 8 millons d'habitants. La suya capital ye la ciudat de Québec y la suya ciudat mas poblada ye Mont-reyal. Québec ye un territorio francofono, estando la sola provincia canadiense que ye reconoixida como una nación por a Cambra d'os Comuns de Canadá.

## Historia
### Nueva Francia

Lo primer explorador francés en Québec estió Jacques Cartier, qui descubrió lo río Sant Lorient. En 1608, Samuel de Champlain fundó la ciudat de Québec (d'a palabra en idioma algonquín *Kebek, «*angusto») en a marguin cucha d'o río Sant Lorient.

### America d'o Norte britanica
O Reino de Gran Bretanya prenió posesión de Nueva Francia como consecuencia d'as clausulas d'o Tractau de París de 1763 que remató a Guerra d'as Siet Anyadas.

## Demografía
En 2021 la provincia de Québec teneba 8.501.833 habitants, en a suya mayor parte en l'aria metropolitana de Montreal, que tien 4.291.732 habitants, estando la segunda ciudat por o suyo numero d'habitants habitants de Canadá.

## Las rechions administrativas
Lo Québec ye dividido en 17 rechions administrativas:

# Bas-Saint-Laurent.
# Saguenay-Lac-Saint-Jean.
# Capitale-Nationale.
# Mauricie.
# Estrie.
# Mont-reyal.
# Outaouais.
# Abitibi-Témiscamingue.
# Côte-Norte.
# Norte-du-Québec.
# Gaspésie–Îles-de-la-Madeleine.
# Chaudière-Appalaches.
# Laval.
# Lanaudière.
# Laurentides.
# Montérégie.
# Centro-du-Québec.

## Relichión
Québec ye una provincia canadiense mayoritariament catolica. O censo de l'anyo 2001 amostraba: 83,2 % de cristianos catolicos romanos; lo 4,7 % cristianos protestants (incluyindo-ie 1,2 % d'anglicans, 0,7 % unitaristas, y lo 0,5 % baptistas); l'1,4 % de cristianos ortodoxos (incluyindo-ie lo 0,7 % de griegos ortodoxos), y lo 0,8 % atros cristianos, y l'1,5 % de musulmans, 1,3 % chudieus; 0,6 % budistas, 0,3 % hinduistas y 0,1 % de sikhs.

## Referencias
Peritonitis

A **peritonitis** ye la inflamación d'o peritoneu localizau u cheneralizau, o revestimiento d'a paret interna de l'abdomen y la cubierta d'os organos abdominals. Os simptomas pueden incluyir dolor intenso, infladura de l'abdomen, calentura u perda de peso. Una parti u tot l'abdomen puede estar sensible.  As complicacions pueden incluyir shock y sindrome de dificultat respiratoria aguda.

As causas incluyen perforación d'o tracto intestinal, pancreatitis, malotía pelvica inflamatoria, ulcera estomacal, cirrosi u ruptura de l'apendiz. Os factors de risgo incluyen ascitis (l'acumulación anormal de liquido en l'abdomen) y dialisi peritoneal. Per un regular, o diagnostico se basa en examens, analís de sangre y imáchens medicas.

O tractamiento a ormino incluye antibioticos, fluidos intravenosos, analchesicos y cirurchía. Atras midas pueden incluyir una sonda nasogastrica u una transfusión de sangre. Sin tractamiento, a muerte puede ocurrir en uns poquez días. Arredol d'o 20 % d'as personas con cirrosi que son hespitalizadas tienen peritonitis.
    
## Referencias
Apendicitis

L' **apendicitis** u **mal d'apéndiz** u **mal de illada** ye la inflamación de l'apéndiz. Os simptomas gosan incluyir dolor en a parti inferior dreita de l'abdomen, ansias, vomecatizos y disminución d'a gana. Manimenos, a la raya d'o 40 % d'as personas no tienen istos simptomas tipicos. As complicacions grieus d'un apéndiz trencau incluyen una inflamación dolorosa y cheneralizada d'o revestimiento interno d'a paret abdominal y sepsis.

L'apendicitis ye causada per una obstrucción d'a porción vueda de l'apéndiz. Isto se debe mas comunament a una *piedra* calcificada feita de fieces. O teixiu linfoide inflamau per una infección viral, parasitos, calculos biliars u tumors tamién puede causar a obstrucción. Iste bloqueyo provoca un augmento d'a presión en l'apéndiz, una disminución d'o fluxo sanguinio a los teixius de l'apéndiz y un creiximiento bacteriano adintro de l'apéndiz que causa inflamación. A combinación d'inflamación, reducción d'o fluxo sanguinio a l'apéndiz y distensión de l'apéndiz provoca lesions y muerte d'o teixiu. Si iste proceso no se tracta, l'apéndiz puede esbotar y liberar bacterias en a cavidat abdominal, lo que augmenta las complicacions.

O diagnostico d'apendicitis pende en gran medida en os sinyals y simptomas d'a persona. En os casos en que lo diagnostico no sía claro, a observación minuciosa, as imáchens medicas y las prebas de laboratorio pueden estar utils. As dos prebas d'imachen mas comunas que se fan servir son una ecografía y una tomografía computarizada (TC). S'ha contrimostrau que la tomografía computarizada ye mas precisa que l'ecografía pa detectar l'apendicitis aguda. Manimenos, ye posible que se prefiera l'ecografía como primera preba d'imachen en ninos y mullers embarazadas a resultas d'os risgos asociaus con a exposición a la radiación en as tomografías computarizadas.

O tractamiento estándard pa l'apendicitis aguda ye la extirpación quirurchica de l'apéndiz. Isto se puede realizar per meyo d'una incisión ubierta en l'abdomen (laparotomía) u per meyo d'unas pocas incisions mas chicotas con l'aduya de cameras (laparoscopia). A cirurchía reduz o risgo d'efectos secundarios u muerte asociaus con a ruptura de l'apéndiz. Os antibioticos pueden estar igualment efectivos en bels casos d'apendicitis no trencada. Ye una d'as causas mas comunas y significativas de dolor abdominal que amaneix a escape. En 2015, se producioron arredol d'11,6 millons de casos d'apendicitis, lo que resultó en unas 50.100 muertes. En Estaus Unius, l'apendicitis ye una d'as causas mas comunas de dolor abdominal repentín que requiere cirurchía. Cada anyo, nomás en os Estaus Unius, s'extirpa cirurchicament l'apéndiz a mas de 300.000 personas con apendicitis. A Reginald Fitz se le atribuye estar a primera persona en describir a condición en 1886. 
    
## Referencias

## Vinclos externos
Cardiolochía

A **cardiolochía** (d'o griego antigo καρδίᾱ (kardiā) "corazón", y λογία (lochia) "estudio") ye la branca d'a medicina que s'encarga de l'estudio, prevención, diagnostico y tractamiento d'as malotías d'o corazón y d'o sistema circulatorio.

A cardiolochía ye un campo complexo, per ixo muitos cardiologos se subespecializan en diferents arias, como l'electrofisiolochía cardiaca, cardiolochía intervencionista, cardiolochía nucleyar, trestuques d'o ritmo cardiaco u l'ecocardiografía.

O numero de malotías que dentran adintro d'o campo d'a cardiolochía ye muit amplo, muitas d'ellas ocasionan un zaguer cuadro común que se conoixe como insuficiencia cardiaca.

## Bibliografía
*  Braunwald, Eugene, ed. (2019). *Braunwald's Heart Disease:A Textbook of Cardiovascular Medicine*. Elsevier. ISBN 978-0-323-46299-0.
*  Ramrakha, Punit; Hill, Jonathan, eds. (2012). *Oxford Handbook of Cardiology* (2nd ed.). Oxford University Press. ISBN 978-0-19-964321-9.
    
## Referencias
Guadalupe Muñoz Sampedro

**María de Guadalupe Muñoz Sampedro**, naixida de Madrit (Espanya) o 15 de febrero de 1896 y muerta en ixa mesma capital o 4 d'aviento de 1975, estió una actriz espanyola, activa en o mundo d'o teatro dende primerías d'os anyos 1920 y en o mundo d'o cine espanyol dende primerías d'os anyos 1940, siempre con papels segundarios, cuasi especializada en no fer papels so que d'avuela simpatica y despistada. Yera chirmana d'as actrices Matilde Muñoz Sampedro y Mercedes Muñoz Sampedro, y casó con l'actor Manuel Soto Vives en Madrit o 12 de chulio de 1913, estando los pais de l'actriz Luchy Soto.

Dende muit choven dentró a treballar profesionalment como actriz en o teatro, estando parte de l'elenco d'as companyías de Rosario Pino, Enrique Borrás y Lola Membrives, pero no treballó en o mundo d'o cine dica los anyos 1940, encara que en formar la suya propia companyía teatral en 1946 se mentenió luent d'o mundo d'o cine mientres diez anyadas, dica meyaus d'os anyos 1950.

## Filmografía

## Referencias

## Se veiga tamién
* Cintas interpretadas por Guadalupe Muñoz Sampedro.

## Vinclos externos

*  Guadalupe Muñoz Sampedro en Internet Movie Database.
*  Guadalupe Muñoz Sampedro en o *[[Diccionario biográfico español]]*.
Asterix (personache)

**Asterix** (en francés *Astérix*) ye un personache de ficción que apareixe en os cómics d'a serie Asterix y o protagonista d'o cómic d'o mesmo nombre. Va cuasi siempre acompanyau por o suyo amigo Obelix. O suyo nombre en francés se pronuncia igual que a palabra *astérisque*, que significa asterisco.

O recurso d'a parella que resalta os contrastes ye usa de forma sobrebuena en os cómics d'Asterix y chunto con Obelix representa como atras en la literatura (Don Quixote y Sancho Panza, 'O Gordo y o Flaco'...) diferents puntos d'anvista de l'acción a la que dan vida y permiten continidat a traviés d'os suyos dialogos.

En contraposición a Obelix, Asterix ye baixo, serioso, intelichent, astrucioso, estuto y nomás adquiere una fuerza immesurable en beber a poción machica que para o druida Panoramix, a diferencia de Obelix que poseye ixa fuerza de forma permanent por haber-ne cayiu de nino en a marmita d'a poción.

O personache amuestra a suya ternura y mesmo o suyo amor u atracción sexual d'una forma idilica: aprecia a os ninos y a las mesachas y s'enamora solo platonicament, plegando a esperimentar gran rubor debant de muestras d'afecto u atención tan simplas como un pochón en o caixo u en a frent.

A violencia s'espresa siempre en a suya variant comica tradicional a on tot y con os inmensos golpazos y grans vuelos que efectúan os personaches por os trucos que les propinan os protagonistas nunca i hai muertos, encara que s'amuestran esplicitament moraduras, uellos moraus y atras contusions y consecuencias d'a luita.

Asterix representa a victoria de David cuentra Goliat dende a primera pachina d'os suyos libros a on siempre se recuerda que a suya aldeya ye a unica d'a Galia que resiste a l'invasor. Tot y con a suya inexactitut historica, l'argumento afalaga, sin garra dubda, os sentimientos patrioticos d'os franceses.

A estructura d'os libros se desarrolla a partir d'un problema u dificultat que se le planteya a la tribu y que habrá d'estar resuelto por meyo d'una misión a desarrollar por os protagonistas que les levará a sobén a tierras lexanas y que resolverán en parte a traviés d'a estucia d'Asterix pero tamién por meyo d'a fuerza d'Obelix y o recurso a la poción machica. L'inevitable final ye a lifara a on minchan chabalins, arredol d'a foguera baixo l'árbol de l'aldeya, deixando ligau a o costau a Aseguranzatorix, o bardo d'a tribu, pa evitar sentir as suyas horribles cancions.

En definitiva Asterix representa un heroi clasico: intelichent, audaz, astuto, valeroso, humano, gran amigo y vecín, leyal con o suyo chefe, honrau y pacient siempre disponible pa desfer enredons, realizar viaches epicos, aduyar a las damas u servir a la suya chent.

## Caracterización
A suya voz en as versions orichinals d'as cintas d'animación fue feita por Roger Carel en toz os títols dende 1967 dica 2014.

## Referencias

## Enlaces externos
Francis Bacon (artista)

:*Iste articlo ye sobre un pintor anglo-irlandés; ta atros usos, se veiga *'Francis Bacon (desambigación)**''.


**Francis Bacon''', naixiu de Dublín (Irlanda) o 28 d'octubre de 1909 y muerto en Madrit (Espanya) o 28 d'abril de 1992, estió un pintor irlandés-britanico. Ye considerau como uo d'os grans pintors d'o sieglo XX y las suyas obras se troban en os prencipals museus d'o mundo.

## Vinclos externos
Pediatría

A **pediatría** (d'o griego  παῖς (pais) "nino", y  ἰατρός (iatros) "doctor") ye la especialidat medica y ye la branca d'a medicina que embreca a ficacio medica de bebés, ninos y adolescents. A pediatría estudeya tanto a lo nino sano como a lo malauto.

Cronolochicament, a pediatría abarca dende la naixencia dica que lo nino plegua a l'adolescencia, per un regular dica las 18 anyadas d'edat mesmo i hai organismos internacionals que extienden a edat dica los 21 anyos. Dentro d'ella se distinguen cuantos periodos: recientment naixiu (0-6 días), neonato (7-29 días), lactant (lactant menor; 1-12 meses de vida, lactant mayor; 1-2 anyos), prescolar (3-5 anyos), escolar (6-12 anyos), puberto (13-15 anyos) y adolescent (16-18 anyos).

## Bibliografía
*  Luis S. Granjel, *Historia de la pediatría española*, 1965.
*  Stefan Illig und Martin Claaßen (Hrsg.): *Klinikleitfaden Pädiatrie*, Urban & Fischer Verlag/Elsevier GmbH, München 2017, 10. Auflage, ISBN 978-3-437-17290-8.
    
## Referencias
Dermatolochía

A **dermatolochía**  (d'o griego δέρματος (dermatos) "piel", y λόγος (logos) "estudio") ye la branca d'a medicina que s'especializa en o diagnostico, tractamiento y manullo d'as malotías y desordens d'a piel. O medico especializau en ista disciplina se  diz dermatologo, y lo suyo treballo s'enfoca en os aspectos clinicos, quirurchicos, preventivos y terapeuticos de l'organo cutanio.

## Subespecialidaz
* Dermatolochía cosmetica: Ye un campo important adintro d'a especialidat. Dende fa cuantas decenios s'emplega la dermoabrasión pa paliar as cicatrizas deixadas per l'acné y la microtransferencia de graixa pa replenar defectos cutanios, tamién s'emplega lo láser, nuevos achents de farciu dermatolochico como lo colacheno y l'acido hialuronico, a toxina botulinica, sistemas de luz pulsátil intensa, terapia fotodinamica y peeling quimico.
* Dermatolochía quirurchica: ye una subespecialidat d'a dermatolochía que s'embreca en procedimientos quirurchicos oncolochicos (cirurchía micrografica de Mohs, escisión local y ampla) y esteticos reparativos (trasplante capilar, blefaroplastia, lifting facial, liposucción y lipotransferencia entre atras).

## Bibliografía
*  Jeffrey PCallen, Amy S. Paller, Leonard J. Swinyer, Kenneth E. Greer (2009). *Atlas diagnostique de dermatologie*. Editions Med'Com. ISBN 978-2-35403-018-6.
*  Bessis, Didier (1999). *Atlas diagnostique de dermatologie*. Arnette. ISBN 2-35403-018-5.
*  Lebwohl, Mark (2004). *Peau et maladies systémiques*. Paris: Elsevier. ISBN 2-84299-638-0.
*  Lipsker, Dan Michael,. (2010). *Guide de l'examen clinique et du diagnostic en dermatologie*. Paris: Elsevier-Masson. ISBN 978-2-294-71030-8.
    
## Referencias
Especulo

Un **especulo** (d'o latín *speculum* "mirallo") ye en medicina un traste emplegau pa realizar examens u procedimientos diagnosticos y terapeuticos de cavidaz corporals mantenendo ubiertos os foraus de dentrada. Cheneralment son construyius con dos valvas con un mecanismo pa deseparar-las y ixamplar a obredura u mantener-la ubierta, con a fin de permitir a observación directa per parti d'o medico u facilitar o paso de trastes a l'interior d'a cavidat, que pa iluminar-la puede utilizar-se lo reflecto d'a luz en as suyas superficies pulimentadas u en un mirallo sino d'una fuent de luz adicional.

## Tipos
* En o naso: especulo nasal 
* En l'uello: especulo parpebral, pa mantener os parpiellos ubiertos neutralizando lo parpadeyo. 
* En o conducto auditivo: especulo d'oyiu. 
* En a vachina: especulo vachinal. 
* En o recto: especulo rectal. 
    
## Referencias
Chinecolochía

A **chinecolochía** (d'o griego γυνή (gyne) "muller", y λογία (lochia) "estudio") ye a especialidat medica y quirurchica que estudeya lo sistema reproductor femenín (utero, vachina y ovarios).

A ormino se combina con o campo d'a obstetricia, formando l'aria combinada d'obstetricia y chinecolochía.

A suya contraparti ye l'androlochía, que s'ocupa de cuestions medicas especificas d'o sistema reproductivo masculín.

## Referencias
Lista de garas d'o metro de Bacú

Ista ye a **lista de garas d'o [[metro de Bacú]]**.

Tien tres linias y 27 garas.

### Linia 1 (Linia roya)
**1-ci xətt (Qırmızı Хətt)**

### Linia 2 (Linia verda)
**2-ci xətt (Yaşıl Хətt)**

### Linia 3 (Linia porpra)
**3-cü xətt (Bənövşəyi Хətt)**

## Referencias

## Vinclos externos
* 
*    Pachina web oficial d'o Metro de Bacú
Pneumolochía

A **pneumolochía** (d'o griego πνεύμων (pneumōn) "polmón", y λόγος (logos) "estudio") ye l'especialidat medica encargada de l'estudio d'as malotías de l'aparato respiratorio y centra lo suyo campo d'actuación en o diagnostico, tractamiento y prevención d'as malotías d'o polmón, a pleura y lo mediastín. O medico que exerce ista especialidat ye lo *pneumologo*.

En Espanya ista especialidat medica se deseparó d'a cardiolochía dimpués d'a lei d'especialidaz de 1977, lo cual afectó a los medicos residents que antis remataban con a titulación d'especialistas en polmón y corazón, a partir d'alavez u son cardiologos u pneumologos.

Entre las malotías respiratorias tratadas per a pneumolochía se troban: l'asma bronquial, patolochía pulmonar infecciosa (pneumonía, tuberculosi), sindrome d'apnea-hipopnea mientres o suenio (SAHS), cancer de polmón y las malotías derivadas d'o tabaquismo como la malautía polmonar obstructiva cronica y l'enfisema polmonar.

## Bibliografía
*  Dieter Köhler, Bernd Schönhofer, Thomas Voshaar: *Pneumologie. Ein Leitfaden für rationales Handeln in Klinik und Praxis*. Thieme, Stuttgart,2014, ISBN 978-3-131-46282-4.

## Referencias
Patolochía

A **patolochía** (d'o griego antigo πάθος (pathos) "sufrienza", y λογία (lochia) "estudio")  ye la branca d'a medicina y la biolochía encargada de l'estudio d'as malotías. De forma mas especifica, ista disciplina s'encarga de l'estudio d'os cambios estructurals bioquimicos y funcionals que subchacen a la malotía en celulas, teixius y organos. A patolochía fa servir ferramientas moleculars, microbiolochicas, immunolochicas y morfolochicas pa tractar d'explicar a etiolochía y manifestacions clinicas (sinyal y simptoma) que presentan os pacients, a lo mesmo tiempo que proposa bases racionals pa lo tractamiento y profilaxi. Gosa considerar-se como lo vinclo entre as ciencias basicas y as ciencias clinicas.

Per convención, a patolochía gosa trestallar-se pa lo suyo estudio en dos grans brancas: a patolochía cheneral, que s'ocupa d'as reaccions d'as celulas y teixius frent a estimulos anormals y defectos cheneticos; y la patolochía sistemica, que analisa as alteracions d'organos y teixius especializaus.

## Bibliografía
*  W. Böcker, Helmut Denk, Philipp Ulrich Heitz: *Pathologie. Mit 164 Tabellen*. Elsevier, Urban und Fischer, München/Jena 2004, ISBN 3-437-42381-9.
*  Robbins & Cotran *Pathologic Basis of Disease*. Kumar, Fausto, Abbas. Seventh Edition (2004) ISBN 0-7216-0187-1.
    
## Referencias
Radiolochía

A **radiolochía** (d'o latín *radius* "rayo" y d'o griego antigo λογία (*lochia*) "estudio") ye la especialidat medica, que s'ocupa de chenerar imachens de l'interior d'o cuerpo per meyo de diferents achents fisicos (rayos X, ultrasons, campos magneticos, entre atros) y de fer servir istas imáchens pa lo diagnostico y, en menor medida, pa lo pronostico y lo tractamiento d'as malotías. A radiolochía ha de distinguir-se d'a radioterapia, que no fa servir imáchens, sino que emplega dreitament a radiación ionizant (rayos X de mayor enerchía que os emplegaus pa lo diagnostico, y tamién radiacions d'atro tipo) pa lo tractamiento d'as malotías (per eixemplo, pa aturar u frenar o creiximiento d'os tumors que son sensibles a la radiación).

## Bibliografía
*  Martin Breitenseher, Peter Pokieser, Gerhard Lechner: *Lehrbuch der radiologisch-klinischen Diagnostik*. 2. Auflage. University Publisher 3.0, 2012. ISBN 978-3-9503296-0-5.
    
## Referencias
Traumatolochía

A **traumatolochía** (d'o griego antigo τραῦμα (traûma) "ferida", y λογία (lochia) "estudio") ye la branca d'a medicina que se dedica a l'estudio d'as lesions de l'aparato locomotor. A especialidat ye medico-quirurchica, y los medicos que la practican se dicen traumatologos.

O suyo ambito s'extiende dillá d'o campo de traumatismo mayors; abarca l'estudio d'as malotías conchenitas u adquiridas que afectan a l'aparato locomotor, especialment d'aquellas que precisan tractamiento con cirurchía ortopedica, protesi u ortesi. Manimenos, no totas as malotías de l'aparato locomotor dentran adintro d'o campo d'a traumatolochía, pus gran parti d'os problemas de salut que afectan a las articulacions s'incluyen en l'ambito d'a reumatolochía u la fisiatría que son atras especialidaz medicas diferents. Cualques d'as malotías d'as cuals s'ocupa la traumatolochía son as trencaduras y luxacions d'os uesos, as lesions de ligamentos, tendons y musclos, tamién os tumors osios y numbrosas afeccions d'a columna vertebral como a esvinzadura discal y l'escoliosi.

L'ortopedia ye una disciplina relacionada que atiende los traumatismos a traviés d'aparatos ortopedicos, rehabilitación y atras terapias.

## Bibliografía
*  Bernhard Weigel, Michael L. Nerlich: *Praxisbuch Unfallchirurgie*. Springer, Berlin Heidelberg 2011, ISBN 978-3-642-10788-7.
    
## Referencias
Paul Hogan (desambigación)

**Paul Hogan** puet estar:

* **[[Paul Hogan]]**, un actor, guionista y productor cinematografico australiano (1939-).
* **[[Paul Hogan (actor estausunidense)]]**, un actor estausunidense (1919-1980).
* **[[Paul Hogan (chugador de fútbol americano)]]**, un chugador de fútbol americano estausunidense (1898-1976).
* **[[Paul Hogan (famoso televisivo)]]**, un antigo diplomatico australiano que s'ha convertiu en estrela d'a televisión australiana.
* **[[Paul Hogan (lanzador de dardos)]]**, un lanzador de dardos britanico (1963-).
* **[[P. J. Hogan]]**, un director cinematografico australiano (1962-).
* **[[J. Paul Hogan]]**, un quimico y inventor estausunidense (1919-2012).

## Referencias
Fort Apache

**Fort Apache** puet estar:

* **Fort apache**, una frase feita en anglés americano ta designar bel puesto hostil, y que dende l'anglés s'a estendillau a d'atros idiomas. L'orichen d'a expresión se troba en a cinta *[[Fort Apache (cinta)|Fort Apache]]*.
* **[[Fort Apache (Arizona)]]**, un aria no incorporada en o condau de Navajo en Arizona (Estaus Unius).
* ***[[Fort Apache (cinta)]]***, una cinta de cine de western de cine estausunidense de l'anyo 1948 dirichida por John Ford.
* ***[[Fort Apache, The Bronx]]***, una cinta de drama policial de cine estausunidense de l'anyo 1981 dirichida por Daniel Petrie.
* **[[Fort Apache Historic Park]]**, un parque historico en a reserva india de Fort Apache d'os apaches occidentals.
* **[[Fort Apache Studios]]**, un estudio de grabación estausunidense adedicau a la musica rock.
Oftalmolochía

A **oftalmolochía** (d'o griego antigo ὀφθαλμός (opthalmós) "uello", y λογία (lochia) "estudio") ye la especialidat medica que estudeya as malotías d'uello y lo suyo tractamiento, incluyindo lo globo ocular, a suya musculatura, o sistema lacrimal y los parpiellos. As personas dedicadas a la oftalmolochía se claman oftalmologos u oculistas. En a mayor parti d'as lechislacions occidentals, per eixemplo la espanyola, l'oftalmolochía s'estudeya como una especialidat adintro d'a titulación universitaria de medicina. Como disciplina, tamién s'aplica a la medicina animal, l'oftalmolochía albeitar ha teniu un gran empento en os zaguers decenios, a resultas d'a importancia atribuyida a l'organo d'a visión en os animals y a los abances tecnolochicos.

## Bibliografía
*  Annelie Burk, Reinhold Burk, Reinhard Kaden: *Differentialdiagnose in der Augenheilkunde – Vom Befund zur Diagnose*. Kaden Verlag, Heidelberg 2018, ISBN 978-3-942825-73-3.
*  Burto Chance: *Ophthalmology*. New York 1962.
*  Luc Dettwiller: *Les instruments d'optique, Étude théorique expérimentale et pratique*, Ellipse, 2002.
    
## Referencias
Psiquiatría

A **psiquiatría** (d'o griego antigo ψυχή (psyché) "alma", y ἰατρεία (iatréia) "cura") ye la especialidat medica dedicada a l'estudio d'os trestuques mentals d'orichen chenetico u neurolochico con l'obchectivo d'aprevenir, avalorar, diagnosticar, tractar y rehabilitar a las personas con trestuques mentals, y asegurar l'autonomía y l'adaptación de l'individuo a las condicions d'a suya existencia. Tamién en un ambito cheneral, se dedica a l'estudio de l'encefalo y como ye funcionando adintro d'él, no nomás malotías mentals.

## Bibliografía
*  Foucault, Michel (2007). *El poder psiquiátrico (Curso en el Collège de France 1973-74)*. FCE. ISBN 9789505576371.
*  Hales, Robert E. (2009). *Tratado de psiquiatría clínica*. Barcelona: Elsevier. ISBN 978-84-458-1965-4.
*  López-Ibor Aliño, Juan J. & Valdés Miyar, Manuel (dir.) (2002). *DSM-IV-TR. Manual diagnóstico y estadístico de los trastornos mentales*. Barcelona: Editorial Masson. ISBN 978-84-458-1087-3.
*  Sadock, Benjamin J. & Sadock, Virginia A. (2008). *Kaplan & Sadock. Sinopsis de Psiquiatría Clínica*. Cartoné. Lippincott Williams and Wilkins. ISBN 978-84-96921-38-2.
*  Vallejo Ruiloba, J. (2006). *Introducción a la psicopatología y la psiquiatría*. Barcelona. Editorial Masson & Elsevier. ISBN 978-84-458-1659-2.
    
## Referencias
Reumatolochía

A **reumatolochía** (d'o griego antigo ῥεῦμα (rheuma) "fluixo", y λογία (lochia) "estudio") ye una especialidat medica dedicada a los trestuques medicos (no los quirurchicos) de l'aparato locomotor y d'o teixiu connectivo, que abarca un gran numero d'entidaz clinicas conoixidas en conchunto como malotías reumaticas, a las cuals se suman un gran grupo de malotías d'afectación sistemica: as connectivopatías. Os reumatologos tractan sobretot a los pacients con entidaz clinicas d'afectación localizada que danyan per un regular as chugaderas, uesos, musclos, tendons y fascias, etc., y mesmo malotías con exprisión sistemica.

## Bibliografía
*  Peter Matthias Villiger (Hrsg.), André Aeschlimann: *Rheumatologie in Kürze: klinisches Basiswissen für die Praxis*, Thieme, Stuttgart, New York 2006, ISBN 978-3-13-112432-6.

## Referencias
Manuel González

**Manuel González** puet estar:

* **[[Manuel González (actor)]]**, un actor espanyol (?-1946).
* **[[Manuel González (exfutbolista archentino)]]**, un futbolista archentino de primerías d'o sieglo XX.
* **[[Manuel González (futbolista)]]** , un futbolista archentino (1991-).
* **[[Manuel González Alba]]**, un politico espanyol (1896-1934).
* **[[Manuel González Cabello]]**, un torero espanyol (1929-1987).
* **[[Manuel González Chaparro]]**, un comerciant y explorador espanyol (1559-1618).
* **[[Manuel González Cosío Díaz]]**, un politico mexicano (1915-2003).
* **[[Manuel González de Cosío]]**, un politico mexicano (1836-1913).
* **[[Manuel González de los Santos]]**, un escultor andaluz (1765-1848).
* **[[Manuel González Flores]]**, un politico mexicano, president de Mexico (1833-1893). 
* **[[Manuel González García (bispe)]]**, un bispe y santo espanyol (1877-1940).
* **[[Manuel González García (fisico)]]**, un fisico espanyol (1981-).
* **[[Manuel González González (filologo)]]**, un filologo y catedratico espanyol (1951-).
* **[[Manuel González González (musico)]]**, un musico gallego (1994-).
* **[[Manuel González González (politico)]]**, un politico mexicano (1977-).
* **[[Manuel González Herrero]]**, un avogau y historiador espanyol (1923-2006).
* **[[Manuel González Hierro]]**, un politico espanyol (1825-1896).
* **[[Manuel González Hinojosa]]**, un politico mexicano (1912-2006).
* **[[Manuel González Hontoria]]**, un diplomatico y politico espanyol (1878-1954).
* **[[Manuel González Jiménez]]**, un historiador espanyol (1938-).
* **[[Manuel González Martínez]]**, un musico espanyol miembro de *[[Los Brincos]]*' (1944-).
* **[[Manuel González Mauricio]]**, un director cinematografico espanyol (1961-).
* **[[Manuel González Montesinos]]**, un lingüista mexicano (1897-1965).
* **[[Manuel González Prada]]**, un escritor y filosofo peruano (1844-1948).
* **[[Manuel González Ramos]]**, un politico espanyol (1889-1970).
* **[[Manuel González Rodríguez]]**, un rapero espanyol (1978-).
* **[[Manuel González Salmón]]**, un politico espanyol (1778-1832).
* **[[Manuel González Santos]]**, un pintor espanyol (1875-1949).
* **[[Manuel González Sosa]]**, un poeta espanyol (1921-2011).
* **[[Manuel González Sponga]]**, un zoologo venezolano (1929-2009).
* **[[Manuel González Zeledón]]**, un escritor costarricense (1864-1936).
* **[[Manuel González-Mesones]]**, un politico espanyol (1906-1986).
Manuel González (actor)

:*Iste articlo ye sobre un actor espanyol; ta atros usos, se veiga *'Manuel González**''.

**Manuel González*', naixiu de puesto y calendata desconoixius y muerto en [[Madrit]] ([[Espanya]]) o [[24 d'aviento]] de [[1946]], estió un [[actor]] y [[director teatral]] [[Espanya|espanyol]] que desembolicó la mayor parte d'a suya carrera profesional en o [[teatro]], encara que tamién tenió bella participación en bellas [[cinta]]s d'o [[cine espanyol]] mientres o [[cine mudo]].

Treballó mas que mas en teatros d'a ciudat de Madrit, fendo las suyas primeras interpretacions en o [[Teatro d'a Comedia]] madrilenyo, acompanyando a l'actriz [[Mercedes Pérez de Vargas]], ta incorporar-se dimpués a la companyía teatral de [[Juan Bonafé]], especializando-se en papels en obras de comedia. En rematar a [[Guerra civil espanyola]] formó un grupo con [[Antonio Vico Camarero]], [[Carmen Carbonell]] y [[Concha Catalá]], clamau *Los cuatro ases*.

== Filmografía ==


== Referencias ==


== Vinclos externos ==

*  [https://www.imdb.com/name/nm0328323/ *Manuel González''] en Internet Movie Database.
Endocrinolochía

L' **endocrinolochía** (d'o griego antigo ἔνδον (endon) "adintro", y λογία (lochia) "estudio") ye una disciplina d'a medicina que estudeya lo sistema endocrino y las malotías provocadas per un funcionamiento inadecuau d'o mesmo. Cualques d'as malotías d'as cuals s'ocupa l'endocrinolochía son a diabetis mellitus provocada per deficiencia d'insulina u resistencia a la suya acción, l'hipotiroidismo per deficit en a producción d'hormonas tiroideas, l'hipertiroidismo per excesiva producción d'hormonas tiroideas, a malotía de Cushing debida per un regular a excesiva producción de cortisol per as glandulas suprarrenals, y l'hiperaldosteronismo u aldosteronismo caracterizau per a sobreproducción y secreción de l'hormona aldosterona.

O medico especialista en endocrinolochía se diz endocrinologo. A ormino l'endocrinologo s'ocupa tamién d'as malotías relacionadas con a nutrición, en tal caso la especialidat se denomina *endocrinolochía y nutrición*.

## Bibliografía
*  Dankwart Reinwein, Georg Benker, Friedrich Jockenhövel: *Checkliste Endokrinologie und Stoffwechsel*. 4. Aufl., Thieme, Stuttgart/New York 2000, ISBN 3-13-627004-5.
*  Rudolf Schweitzer: *Endokrinologie mit Stoffwechsel*, Urban & Fischer Verlag, 3. Aufl., München 2018, ISBN 978-3-437-58052-9
    
## Referencias
Hematolochía

A **hematolochía** (d'o griego antigo αἷμα (haima) "sangre", y λογία (lochia) "estudio") ye a especialidat medica (branca d'a medicina interna) que se dedica a lo tractamiento d'os pacients con malotías d'a sangre u hematolochicas, o suyo campo d'actuación ye lo diagnostico, tractamiento, estudio y investigación d'a sangre y los organos hematopoyeticos (miollo osio, ganglios limfaticos y mielsa) tanto sanos como malautos.

As malotías hematolochicas son aquellas que afectan a producción de sangre y los suyos components, como os globulos royos, globulos blancos, a hemoglobina, as proteínas plasmaticas, o mecanismo de coagulación (hemostasia), etc.

## Bibliografía
*  Hans Bernd Pralle: *Checkliste Hämatologie*. Unter Mitarbeit von Theodor H. Schoendorf und Christian Mueller-Eckhardt. Georg Thieme Verlag, Stuttgart / New York 1985, ISBN 3-13-663901-4.

## Referencias
Oncolochía

L' **oncolochía** (d'o griego antigo ὄγκος (onkos) "tumor", y λογία (lochia) "estudio") ye la branca d'a medicina que estudeya y tracta las neoplasias, con especial ficacio a los tumors malignos u cáncer.

Como especialidat medica, derivada d'o tronco d'a medicina interna, se dedica a lo diagnostico y tractamiento d'o cáncer, centrada en l'atención d'o malauto de cáncer y lo suyo tractamiento, entre atros per meyo d'a quimioterapia, terapia hormonal y atras medecinas, mientres que como especialidat quirurchica s'encarga d'a extirpación d'o tumor y d'os teixius circumdants, y l'oncolochía radioterapica aprofita la radioterapia pa tractar o cáncer.

Os medicos que se dedican a ista especialidat reciben o nombre d'oncologos.

## Bibliografía
*  Watson, Ian R.; Takahashi, Koichi; Futreal, P. Andrew; Chin, Lynda (2013). "Emerging patterns of somatic mutations in cancer". Nat Rev Genet. 14 (10): 703–718. doi:10.1038/nrg3539. PMC 4014352. PMID 24022702.
*  Meyerson, Matthew; Gabriel, Stacey; Getz, Gad (2010). "Advances in understanding cancer genomes through second-generation sequencing". Nat Rev Genet. 11 (10): 685–696. doi:10.1038/nrg2841. PMID 20847746. S2CID 2544266.
*  Katsanis, Sara Huston; Katsanis, Nicholas (2013). "Molecular genetic testing and the future of clinical genomics". Nat Rev Genet. 14 (6): 415–426. doi:10.1038/nrg3493. PMC 4461364. PMID 23681062.
*  Mardis, Elaine R. (2012). "Applying next-generation sequencing to pancreatic cancer treatment". Nat Rev Gastroenterol Hepatol. 9 (8): 477–486. doi:10.1038/nrgastro.2012.126. PMID 22751458. S2CID 9981262.
*  Mukherjee, Siddhartha (2011). *The Emperor of All Maladies: A Biography of Cancer*. Fourth Estate. ISBN 978-0-00-725092-9.
*  Vickers, Andrew (1 March 2004). "Alternative Cancer Cures: "Unproven" or "Disproven"?". CA: A Cancer Journal for Clinicians. 54 (2): 110–118. CiteSeerX 10.1.1.521.2180. doi:10.3322/canjclin.54.2.110. PMID 15061600. S2CID 35124492.
    
## Referencias
Chris Hipkins

**Christopher John Hipkins**, naixiu de Hutt Valley (Nueva Zelanda) lo 5 de setiembre de 1978, ye un politico d'o *[[New Zealand Labour Party]]* que succederá a Jacinda Ardern como Primer ministro de Nueva Zelanda.

## Referencias